Ватерлоо кĕперĕ (фильм)

«Ватерлоо кĕперĕ» () — 1940 çулта Мервин Лерой режиссёр Роберт Э. Шервудăн пĕр ятлă пьесипе хайланă вăрçă драми.

 Сюжет 
Иккĕмĕш Тĕнче вăрçи тапранать. Британ офицерĕн Рой Кронинăн (Роберт Тейлор) Францие фронта каймалла, кайиччен вăл хайĕн астăвĕмĕнче чылай вырăн йышăнакан Ватерлоо кĕперĕ çине пырать. Çак кĕпер çинче унăн куçĕ умне пулса-иртни капланса тухать…

Пĕрремĕш Тĕнче вăрçи кĕрлет. Лондона бомбăланă чухне Ватерлоо кĕперĕ çинче çамрăк  балерина Майра (Вивьен Ли) тата Рой офицер паллашаççĕ. Вăл ăна качча илесшĕн пулать, анчах та Роя кĕтмен çĕртен фронта илсе каяççĕ. Çар çыннипе çыхланнăшăн хаяр вĕрентӳçĕ (Мария Успенская) Майрана балет труппинчен кăларса ярать, кĕçĕх вăл хаçатра вилнисен ят-йышĕнче Рой хушаматне курать… Укçасăрлăха, ĕçсĕрлĕхе, хуйхă-суйхăна пула хĕр панеле лекет… Çапах та Рой пĕтнĕ тени тĕрĕс мар пулнă иккен, вăл вăрçăран таврăнать.

 Рольсенче 
 Вивьен Ли — Майра Лестер
 Роберт Тейлор — Рой Кронин
 Вирджиния Филд — Китти
 Люсиль Уотсон — леди Маргарет Кронин
 Мария Успенская — мадам Ольга Кирова
 Обри Смит — херцăк
 Джанет Шоу — Морин
 Джанет Уолдо — Эльза

 Кăсăк фактсем 
 Фильма «Оскара» пама иккĕ палăртура тăратнă: чи паха оператор ĕçĕ (Джозеф Раттенберг), чи паха мусăк (Герберт Стотхарт).
 Роберт Э. Шервудăн «Ватерлоо кĕперĕ» пьесине виççĕ хутчен экран çине хайланă.
 «Ватерлоо кĕперĕ» Роберт Тейлорпа Мервин ЛеРойăн пĕрлехи иккĕмĕш ĕçĕ шутланать. Пĕтĕмпе вĕсен тăваттă пĕр хайлав пулнă.
 Экран çине фильм 1940 çулхи çăвăн 17-мĕшĕнче, лăп та тăп пĕр эрне «Тĕлĕнтермĕш вăрçи» тапхăрĕ вĕçленсе герман Вермахчĕ Францине хирĕçле харçă пуçланă хыççăн тухнă.

 Каçăсем 



Категори:АПШ драма фильмĕсем
Категори:Пĕрремĕш Тĕнче вăрçи пирки фильмсем
Категори:Проституци пирки фильмсем
Категори:Хура-шурă фильмсем
Категори:Мервин Лерой фильмĕсем